<classify> WABUNGE wamepitisha Azimio la kumpongeza Rais John Magufuli kwa kazi nzuri, aliyoifanya kwa miaka minne ambayo imetajwa kuwa ni ukombozi kwa Watanzania.Wakati wa kupitisha Azimio hilo, wabunge waliimba na kushangiliwa kwa nguvu hasa wale wa Chama Cha Mapinduzi CCM waliimba Tuna imani na Magufuli... Magufuli kweli kweli, huku Spika Job Ndugai akitamka Magufuli Oyeee.Si hayo tu, Mbunge wa Viti Maalumu, Amina Mollel CCM, baada ya mchango aliimba kibwagizo cha wimbo maarufu wa Harmonize wa Hapa Kazi Tu. Azimio hilo liliwasilishwa bungeni na Mbunge wa Bukoba Vijijini, Jason Rweikiza CCM na kuungwa mkono na wabunge wenzake kadhaa waliopata nafasi hiyo.Mheshimiwa Spika, awali ya yote napenda kukushukuru wewe binafsi kwa kunipa nafasi hii adhimu ili niweze kuwasilisha Azimio la Kumpongeza Rais wa Jamhuri ya Muungano wa Tanzania, Mheshimiwa Dk. John Pombe Magufuli kwa utendaji kazi uliotukuka katika kipindi cha miaka minne sasa tangu aingie madarakani.Mheshimiwa Spika, ni jambo la dhahiri na sisi wote ni mashahidi jinsi jamii ilivyohamasika na utendaji kazi wa Rais wetu, alisema Rweikiza.Aliongeza, Aidha, mara kadhaa tumemsikia Rais akiwasisitizia Watanzania wote kufanya kazi na kwamba maendeleo hayana chama, hali iliyosababisha kukubalika na kupongezwa na wananchi wa aina na vyama vyote hapa Tanzania na nje ya mipaka ya Tanzania, Alisema kwa sababu hiyo, na kwa kuwa Bunge ni taasisi ya uwakilishi wa wananchi haitakuwa jambo jema kwao kukaa kimya, ndiyo maana amepeleka azimio hilo kwa niaba ya wabunge wote ili wapate fursa ya kumpongeza Rais kwa kazi nzuri anayoifanya tangu aingie madarakani.Aliyataja baadhi ya mambo makubwa aliyoyafanya Rais Magufuli ni kusimamia kwa ukamilifu taratibu za makusanyo serikalini, ambayo yamewezesha kuongezeka kwa makusanyo ya mwezi kutoka wastani wa Sh bilioni 850 hadi Sh trilioni 1.7 kwa mwezi.Mengine ni kupunguza matumizi ya serikali yasiyo ya lazima; mathalani, safari za nje zisizo na faida wala tija kwa Taifa, ambapo zilikuwa zikiligharimu Taifa mabilioni ya fedha na vilevile kuondoa watumishi hewa ambapo ilibainika kuwa zaidi ya watumishi hewa 10,000 waliokuwa wakilipwa mishahara bure; Kutoa elimu bila malipo kuanzia Elimu ya Awali hadi Kidato cha nne katika Mpango wa Elimumsingi ambapo kuanzia Januari, 2016 hadi Oktoba, 2019 jumla ya Sh bilioni 987.597 zimetolewa na serikali na kutumwa moja kwa moja mashuleni kote nchini.Wastani wa shilingi bilioni 23.85 kila mwezi hutolewa kugharamia mpango wa Elimumsingi, alisema Rweikiza. Mengine ni kuongeza mikopo ya elimu ya juu kutoka Sh bilioni 341 20142015 kwa mwaka hadi Sh biilioni 450 zilizotengwa kwa Mwaka wa Fedha 20192020 kwa ajili ya mikopo ya elimu ya juu na urejeshwaji wake kutoka Sh bilioni 28.2 20152016 hadi Sh bilioni 183.220182019 ambayo ni sawa na ongezeko la asilimia 549.65; Pia kuimarisha miundombinu katika nyanja zote ikiwemo ujenzi wa barabara kwa kiwango cha lami kote nchini, madaraja na barabara za juu fly over, ujenzi wa Reli ya Kisasa Standard Gauge kutoka Dar es Salaam Morogoro Dodoma.Aidha, amefufua njia ya reli kutoka Tanga hadi Moshi, kuimarisha Bandari za Dar es Salaam, Tanga na Mtwara, miundombinu ya maji, ujenzi wa mabweni ya wanafunzi Chuo Kikuu cha Dar es Salaam UDSM, viwanja vya ndege na uimarishaji wa Kampuni ya Ndege Tanzania ATC kwa kununua ndege mpya zitapatazo nane hadi sasa.Kuendeleza azma ya kuhakikisha nguvu kazi ya Taifa inakuwa na ujuzi na ustadi wa kazi stahiki, ambapo kwa mwaka 20192020 serikali imetoa mafunzo ya ujuzi kwa vijana 47,450 katika vyuo mbalimbali vinavyotambulika na VETA; Kupambana na rushwa kwa kuimarisha Taasisi ya Kuzuia na Kupambana na Rushwa TAKUKURU pamoja na kuanzisha Mahakama ya Mafisadi nchini; Pia kujali wanyonge ikiwamo kuanzisha vitambulisho vya Machinga ili kuondoa kero ya ushuru na kuwatambua rasmi, kurasimisha makazi ya wanyonge kwa kuyapima na kuwapatia hati sambamba na kutatua migogoro ya ardhi iliyodumu kwa muda mrefu; Kuinua sekta ya kilimo ikiwamo kusimamia bei yenye maslahi kwa wakulima wa mazao ya korosho, pamba, kahawa na ufuta; Aliyataja mengine kuwa ni kuimarisha sekta ya madini kwa kuongeza mapato katika sekta hiyo, ikiwemo kutunga sheria zinazosimamia rasilimali na maliasili za nchi kwa manufaa ya Taifa na kuanzisha masoko ya madini kote nchini pamoja na ujenzi wa Ukuta wa Mirerani.Mengine ni kuimarisha upatikanaji wa huduma mbalimbali za kijamii maeneo ya vijijini ikiwa ni pamoja na kuanzisha Wakala wa Barabara za Miji na Vijijini TARURA na Wakala wa Maji na Usafi wa Mazingira Vijijini RUWASA; Pia kuimarisha sekta ya afya kwa kuongeza bajeti ya afya, kuimarisha Hospitali za Rufaa kama vile Muhimbili, MOI, Mloganzila na Taasisi ya Moyo ya Jakaya Kikwete, kujenga Hospitali za Wilaya takribani 69 kote nchini na Vituo vya kutolea huduma ya afya 352.Sambamba na kuimarisha hali ya uzalishaji na usambazaji wa umeme hususan maeneo ya vijijini kupitia Wakala wa Umeme Vijijini REA, ambapo kwa sasa nchi yetu imeweza kuzalisha umeme kutoka megawati 1,357 Desemba 2015 hadi megawati 1,602 kwa sasa.Sambamba na hayo, Serikali ya Awamu ya Tano imeanza ujenzi wa Bwawa la Nyerere katika Mto Rufiji kuzalisha umeme wa megawati zaidi ya 2115, ambao ukikamilika utaimarisha upatikanaji mkubwa wa umeme na hivyo kwenda sambamba na azma ya Tanzania ya Viwanda; Mafanikio mengine ya kujivunia ni uamuzi wa kuhamishia Serikali Makao Makuu Dodoma, ambayo ilikuwa ni ndoto ya Rais wa Kwanza na Muasisi wa Taifa, Mwalimu Julius Nyerere tangu miaka ya 1970 pamoja na ujenzi wa ofisi za serikali na taasisi za umma.Mpaka sasa watumishi 7,287 wa wizara wameshahamia Dodoma ikiwamo makatibu wakuu, mawaziri, Waziri Mkuu pamoja na Makamu wa Rais; kurejesha nidhamu kwa watumishi wa umma hali ambayo imewezesha wananchi kupata huduma bora na kwa wakati. Katika michango kwa Azimio, Mbunge wa Ulanga, Goodluck Mlinga CCM alisema rejea yake ni kazi kubwa alizizofanya Rais Magufuli katika jimbo lake, ambazo zimefanyika katika kila kona ya Tanzania., Alizitaja kuwa ni ujenzi wa zahanati, elimumsingi bila malipo, ujenzi wa vituo vya afya, upatikanaji wa dawa, ujenzi wa miundombinu, mikopo kwa wanafunzi wa elimu ya juu na mawasiliano ya simu kila kona.Mbunge wa Iramba Magharibi, Mwigulu Nchemba CCM, alisema kazi za Rais Magufuli ni ubora wa kazi zinazoishi, na kuwa anaitoa Tanzania katika mnyonyoro wa umaskini, na anaukata mnyonyoro huo kwa kuifanya Tanzania ijitegemee na isiwe ombaomba. Mbunge wa Viti Maalumu, Salome Makamba Chadema, alitaka mawaziri wamshauri Rais katika masuala yote kwa maslahi ya Watanzania.Hata hivyo, mchango wake ulikumbana na upinzani kutoka kwa wabunge wenzake hasa baada ya kuzungumzia hoja zinazopingana na hali halisi ya yale yaliyofanywa na Rais Magufuli. Katika mchango wake, Mbunge wa Muleba Kaskazini, Charles Mwijage CCM alieleza kuwa Rais Magufuli anaibadili Tanzania kuwa nchi ya kupigiwa mfano. Mwenyekiti wa Bunge na Mbunge wa Ilala, Mussa Zungu CCM alisema Rais Magufuli amefanya makubwa na kwamba kama wako wasioyaona hayo, aliwafananisha na mabaharia wasio mazuri ya Rais.Mbunge wa Sumve, Richard Ndassa CCM aliwataka mawaziri kwenda na kasi ya Rais Magufuli, huku Amina Mollel Viti Maalumu- CCM akisema Rais Magufuli ni zawadi kutoka kwa Mwenyezi Mungu.Mbunge wa Nkasi Kaskazini, Ally Kessy CCM alisema Tanzania imepata rais wa kupigiwa mfano nje ya mipaka ya nchi na kwamba nchi haichezewi tena, kiasi kwamba hata wapinzani sasa wamekosa hoja za kuishutumu serikali kutokana na kazi nzuri ya Rais Magufuli. Akihitimisha hoja yake, Rweikiza alisema kazi zinazofanywa na Rais ni kazi na uongozi uliotukuka.Akizungumza kabla ya kuwahoji wabunge kuhusu kuridhia Azimio hilo, Spika wa Bunge, Job Ndugai alisema chini ya Rais Magufuli wababaishaji, makanjanja na wanaotakatisha fedha wamenyooka. Alisema kwa sasa fedha ya Tanzania ina heshima, na kwamba neno lake Rais Magufuli lina uzito, mfano alisema watumishi wa umma wahamie Dodoma, na sasa Serikali yake imehamia miaka 40 baada ya tamko hilo la kuhamia.Alisema hata mauaji ya wafugaji, yaliyokuwa yakitokea katika wilaya za Kongwa mkoani Dodoma na Kiteto mkoani Manyara, kwa sasa ni historia na kama mauaji yapo basi ni ya kwenye pombe.Spika Ndugai hakuishia hapo, aliongeza kuwa Rais Magufuli hata katika chama chake mwenyewe amekinyoosha. Hivi sasa hakuna hata senti moja ya CCM inayoliwa kuanzia katika shina, tawi au kata. Akionekana kugeukia vyama vya upinzani, Spika Ndugai alisema,natamani kwenye vyama vyenu hali hii ingekuwa hivyo. Huko kwenu unakusanya mamilioni unaweka mfukoni, yanaliwa.  <topic>: kitaifa 